Osnovna škola Ivana Mažuranića

Vinkovci

**Zapisnik sa 4. sjednice Učiteljskog vijeća**

**održane 30. siječnja 2017. u 17.30 sati**

Dnevni red:

1. Verifikacija zapisnika s prošle sjednice Učiteljskog vijeća
2. Vremenik pisanih provjera znanja – usvajanje
3. Organizacija projektnog sastanka u našoj školi (20.-24.3.2017.)
4. Suglasnost na ocjene kod napredovanja – Darija Vištica
5. Različito

Ravnateljica sve prisutne pozdravila i poželjela dobrodošlicu kolegicama nastavnici glazbene kulture Heleni Bakšaj i nastavnici tjelesnog Ivani Bogdanović koja je trenutno zamjena za bolovanje. Ravnateljica najavila dnevni red i nadopunu, a to je suglasnost na ocjene za napredovanje nastavnice Darije Vištice.

Ad1. Jednoglasno je verificiran zapisnik s prošle sjednice Učiteljskog vijeća.

Ad2. Vremenik usvojen jednoglasno te će isti biti postavljen na mrežnim stranicama škole.

Ad3. Nastavnica Mirela Klarić obavijestila Učiteljsko vijeće o aktivnostima projektnog sastanka koji će se održati u našoj školi od 20.-24.3.2017. Svi učitelji su pozvani da svojim idejama, aktivnostima i radom pomognu što uspješnijem ostvarivanju projektnog sastanka. Prvi dan 20.3. – program dobrodošlice, integracija projektnih sadržaja u nastavu povijesti, zemljopisa, likovne kulture, vjeronauka i informatike-prezentacija zemalja partnera i razgovor, predavanje pedagoginje o funkcionalnom razmještaju stolova i stolica, Marijan Lončar – radionica, razgledavanje Vinkovaca.

Drugi dan 21.3. – predavanje psihologa o psihološkom stanju migranata, prva osoba s kojom migranti službeno razgovaraju, ogledni sat nastave zemljopisa uz razgovor o viđenom.

Treći dan 22.3. – odlazak u Gradsko društvo Crvenog križa (Kako smo pomagali migrantima?) i Gradski muzej („Hrvatska i zemlje partneri-migracije“).

Četvrti dan 23.3. – odlazak u Vukovar OŠ D. Tadijanovića – predavanje učitelja koji rade s migrantima, integracija u sustav RH, „Grad koji je ostao prazan“ – o uzrocima migracije Hrvata iz Vukovara i okolnih mjesta u vrijeme Domovinskog rata, Bolnica i Ovčara.

Peti dan 24.3. – crtež kao komunikacijsko sredstvo – predavanje/radionica, „Migranti u Hrvatsku i iz nje“ – razgovor s doseljenicima u Hrvatsku i onima koji su iz nje otišli (online), završna priredba.

Ad4. Nastavnica Darija Vištica napreduje u zvanje učitelja savjetnika. Ravnateljica je predložila Učiteljskom vijeću ocjenu odličan iz svih elemenata. Učiteljsko vijeće jednoglasno prihvatilo prijedlog.

Ad5. Pod točkom različito nije bilo obavijesti.

Zapisničar:

Josipa Curić